text: Gade åbner efter fire dages afspærring
  24 januar 2016 kl. 15.12
  Afspærringerne på Exnersgade er nu fjernet igen. Gaden har været spærret i hele fire dage på grund af nedstyrtningsfare.
  Onsdag blev Exnersgade spærret, fordi fem betonelementer på hver 20 ton var i fare for at styrte ned fra byggeriet "Broen". Men nu er gaden altså åben for både fodgængere, cykler og biler igen. Og i følge Claus Skovgaard, vagtchef ved Syd- og Sønderjyllands Politi, kan man roligt færdes på gaden igen.
  - Bygherren og indsatslederen har stabiliseret bygningen og betonelementerne. Så nu er det helt sikkert at færdes på gaden igen,  siger Claus Skovgaard til TV SYD.
  I Esbjerg er Exnersgade igen åben for færdsel. Byggeriet &quot;Broen&quot; er sikret og afspærringen er fjernet. God tur. #politidk
  
  